Diari Oficial de la Generalitat Valenciana


Sumari del DOGV 5319, del 07-08-2006 (2006/8072)

ACORD de la Comissió Territorial d'Urbanisme de Castelló, d'11 de maig de 2006, relatiu a la modificació núm. 6 del Pla general relativa a la modificació d'alineacions en el c/ En Pou, al municipi de Sant Jordi.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8072


Data del document
:   11-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Sant Jordi
    * pla d'urbanisme

ACORD de la Comissió Territorial d'Urbanisme de Castelló, d'11 de maig de 2006, relatiu a la modificació núm. 6 del Pla general relativa a la modificació d'alineacions en el c/ En Pou, al municipi de Sant Jordi. [2006/8072]  
Vist l'expedient relatiu a la modificació núm. 6 del Pla general relativa a modificació alineacions en el c/ En Pou, al municipi de Sant Jordi, i de conformitat amb els següents,  
Antecedents  
Primer. L'Ajuntament de Sant Jordi va acordar el 16 de desembre de 2005 exposar al públic la modificació, la qual es va dur a terme mitjançant anuncis publicats en el periòdic Mediterráneo de 23 de desembre de 2005 i en el Diari Oficial de la Generalitat Valenciana de 19 de gener de 2006. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 15 de març de 2006.  
Segon. El projecte consta de memòria i plànols.   
Tercer. L'objecte del document és modificar l'alineació de les façanes del C/ En Pou, al sòl urbà del municipi de Sant Jordi.  
Amb la modificació es corregix l'alineació de façanes del costat oest del carrer En Pou, a l'extrem nord del carrer. Així es pretén solucionar els problemes existents al carrer, a causa de la presència d'una sèrie d'arbres de gran magnitud. Per a evitar que hagen d'arrancar-se els arbres, es recula la línia de façana de les edificacions. De la mateixa manera, es corregix un error de grafisme existent en la documentació gràfica del Pla general, atés que al carrer En Pou, en la seua inserció amb el carrer Maestrat, defineix una línia d'edificació en realitat inexistent, perquè en realitat és la prolongació d'aquest vial cap al camí de Traiguera.  
Fonaments de dret  
Primer. De conformitat amb el que establix la Disposició transitòria primera, apartat primer, de la Llei 16/2006, de 30 de desembre, urbanística valenciana (en endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació de la present modificació puntual del Pla general de Sant Jordi ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), així com en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).  
Tercer. La documentació, està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.  
Quart. La modificació puntual del Pla general de Sant Jordi que ara s'examina suposa la introducció d'alteracions en l'ordenació pormenorizada d'un sòl urbà.  
Com reiteradament ha establit la jurisprudència, la determinació concreta de la qualificació d'uns terrenys inclosos al sòl urbà o urbanitzable s'emmarca dins de la discrecionalitat del planejament urbanístic, gaudint en aquests casos l'administració d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'ajuntament, des de la representació que li confereix la seua legitimació democràtica.  
Segons ha assenyalat recentment el Tribunal Constitucional en la seua sentència 51/2004, de 13 d'abril, .la decisió sobre la configuració de l'assentament urbà municipal en què consistix el Pla d'urbanisme (marc regulador de l'espai físic de la convivència dels veïns) és una tasca compresa prioritàriament en l'àmbit dels interessos del municipi, i sobre aquella decisió es projecten, per tant, de forma especialment intensa les exigències de l'autonomia municipal.. Si bé és possible també la intervenció d'altres administracions públiques, per la imbricació d'interessos diversos que es projecten sobre el mateix territori municipal, aquesta intervenció .no ha d'enfosquir el principi que l'ordenació urbanística del territori municipal és tasca que fonamentalment correspon al municipi, i que la intervenció d'altres administracions es justifica només en la mesura que concórreguen interessos de caràcter supramunicipal o controls de legalitat que, de conformitat amb el bloc de la constitucionalitat, s'atribuïxen a les administracions supraordenades sobre les inferiors..  
La LRAU recull clarament aquestes idees. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.  
Cinqué. En el cas que ens ocupa les qüestions que es plantegen en la modificació no incidixen específicament en interessos supralocals, per la qual cosa cal únicament un control de legalitat.  
La present modificació s'ajusta a criteris de racionalitat i no s'oposa a cap precepte legal, per la qual cosa cal la seua aprovació definitiva.  
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Per raó de tot el que antecedix, la Comissió Territorial d'Urbanisme de Castelló acorda: aprovar definitivament la modificació puntual núm. 6 del Pla general de Sant Jordi.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú..  
Castelló, 11 de maig de 2006.. El secretari de la Comissió Territorial d'Urbanisme: Fernando Renau Faubell.